**СУМЫН ИРГЭДИЙН ТӨЛӨӨЛӨГЧДИЙН ХУРЛЫН**

**2019 ОНЫ ЭХНИЙ ХАГАС ЖИЛИЙН АЖЛЫН ТАЙЛАН**

2019 оны 06 дугаар сарын 24-ний өдөр

**Нэг.ИТХ-ын төлөвлөгөө, бодлого, үндсэн чиглэл, стратегийн хэрэгжилтийн талаар:**

**1.1.Сумын ИТХ-ын 2019 оны төлөвлөгөөний эхний хагас жилийн хэрэгжилт**

Сумын ИТХ-ын 2019 оны үйл ажиллагааны төлөвлөгөөг 7 чиглэл, 62 заалттайгаар батлуулан ажиллаж байна.

Боловсон хүчний бодлогын хүрээнд ажлын алба мэргэжлийн сургалтанд тухай бүр хамрагдаж, ажлын ур чадвар, мэдлэгээ ахиулан ажиллаж байна. Сумын ИТХ-ын дэргэдэх иргэний танхимыг тогтмол ажиллуулан, төрийн болон төрийн бус байгууллагыг үйл ажиллагаагаа явуулах боломж нөхцлөөр ханган ажиллалаа. Нутгийн өөрөө удирдах байгууллагын хүрсэн түвшинг ахиулан сумын иргэдийн Төлөөлөгчдийн Хурлын Тэргүүлэгчид, Төлөөлөгчид, Хороодыг чиглэлийн дагуу ажиллуулахаар удирдамж, төлөвлөгөөг боловсруулан ажиллаж байна.

**1.2.Сумын ИТХ-ын хуралдаан**

Эхний хагас жилд сумын иргэдийн Төлөөлөгчдийн Хурлын хуралдаан 1 удаа зохион байгуулагдах ба хуралдаанаар 1.”Сумын иргэдийн Төлөөлөгчдийн Хурлын 2019 оны эхний хагас жилийн үйл ажиллагааны төлөвлөгөөний биелэлтийн тухай” илтгэл, 2.”Сумын Засаг даргын 2016-2020 онд хэрэгжүүлэх үйл ажиллагааны хөтөлбөрийн хэрэгжилтийн явц, сумын нийгэм, эдийн засгийг хөгжүүлэх 2019 оны үндсэн чиглэлийн эхний хагас жилийн биелэлтийн тухай” илтгэл, 3.”Сумын 2019 оны газар зохион байгуулалтын төлөвлөгөөнд оруулах нэмэлт, өөрчлөлтийн тухай” илтгэл, 4.”Газрын төлбөрийн хувь хэмжээний тухай” илтгэл, 5.”Сумын хөгжлийн цогцолбор төлөвлөгөөний хэрэгжилтийн явцын тайлангийн тухай” 6.Бүсчилсэн хөгжлийн бодлогын төлөвлөгөөнд мега төсөл хөтөлбөрүүийн санал дэмжих тухай, 7.Сумын 2019 оны төсөвт тодотгол хийх тухай, 8.Тэргүүлэгчийн өөрчлөх тухай илтгэлүүдийг хэлэлцэж, санал дүгнэлт гарган ажиллана.

**1.3.Сумын ИТХ-ын Тэргүүлэгчдийн хуралдаан**

Сумын ИТХ-ын Тэргүүлэгчдийн хуралдааныг эхний хагас жилд 10 удаа, хуралдаж, 23 тогтоол гаргалаа. Хуралдаанаар хэлэлцсэн асуудал, гаргасан шийдвэрийг хүснэгтээр харуулбал:

|  |  |  |  |  |
| --- | --- | --- | --- | --- |
| **№** | **Хуралдаанаар хэлэлцэж шийдвэрлэсэн асуудал** | | **Огноо** | **Гарсан шийдвэр** |
| **1** | **Тов тогтоох, дэмжих тухай** | 1.Сумын ИТХ-ын ээлжит VII хуралдааны тов тогтоов. | 2019-06-03 | Тогтоол №16 |
| 2.Шувуухай цэцэрлэгийн 40 жилийн ойн арга хэмжээг 2019 оны 09 дүгээр сарын 13,14-нд тэмдэглэн өнгөрүүлэхийг дэмжив | 2019-06-06 | Тогтоол №21 |
| 2.Сумын ИТХ-ын ээлжит VII хуралдааны хэлэлцэх асуудалд 1.Бүсчилсэн хөгжлийн бодлогын төлөвлөгөөнд мега төсөл хөтөлбөрүүийн санал дэмжих тухай  2.Сумын 2019 оны төсөвт тодотгол хийх тухай  3.Тэргүүлэгчийн өөрчлөх тухай асуудлуудыг нэмж батлав. | 2019-06-21 | Тогтоол №22 |
| **2** | **Төлөвлөгөө батлах тухай** | 1.Сумын ИТХ-ын 2019 оны болон I улирлын төлөвлөгөөг батлав. | 2019-01-17 | Тогтоол №01 |
| 2.Авилгатай тэмцэх үндэсний хөтөлбөрийн хүрээнд 2019 онд зохион байгуулах ажлын төлөвлөгөө батлав. | 2019-03-21 | Тогтоол №13 |
| 3.Сумын ИТХ болон ЗДТГ-ын 2019 онд дотоодод хийх хяналт шалгалтын ажлын төлөвлөгөө батлав. | 2019-03-28 | Тогтоол №14 |
| 4.Сумын ИТХ-ын II улирлын төлөвлөгөө батлав. | 2019-04-19 | Тогтоол №15 |
| **3** | **Зөвлөл байгуулах тухай** | 1.Орчны бүсийн зөвлөл шинэчлэн батлав. | 2019-01-17 | Тогтоол №02 |
| 2.Хамтарсан багийг шинэчлэн батлав. | 2019-02-28 | Тогтоол №08 |
| 3.Хүн ам, орон сууцны тооллого зохион байгуулах комиссыг батлав. | 2019-03-21 | Тогтоол №11 |
| 4.Өмч хамгаалах зөвлөлийг шинэчлэн байгуулав. | 2019-06-03 | Тогтоол №17 |
| 5.Хэрэглэгчдийн эрх ашгийг хамгаалах салбар зөвлөлийг шинэчлэн байгуулав. | 2019-06-03 | Тогтоол №18 |
| **4** | **Хөтөлбөр батлах тухай** | 1.”Төрийн албан хаагчдын нийгмийн баталгааг хангах” хөтөлбөрийг батлав. | 2019-02-28 | Тогтоол №09 |
| **5** | **Хөтөлбөрийн тайлан** | 1.”Олон нийтийн оролцоот сургууль – Хүний хөгжлийн төв” хөтөлбөрийн 2018 оны ажлын тайлан сонсож үнэлэлт дүгнэлт өгөв. | 2019-02-28 | Тогтоол №10 |
| 2.”Хөгжлийн бэрхшээлтэй иргэдийн хөгжлийг дэмжих хөтөлбөр”-ийн ажлын тайланг сонсож үнэлэлт дүгнэлт өгөв. | 2019-03-21 | Тогтоол №12 |
| **5** | **Ажлын тайлан сонсох** | 1.Сээр, Өгөөмөр багийн ИНХ-ын дарга нарын ажлын тайлан сонсов. | 2019-01-24 | - |
| 2.Амьжиргаа дэмжих зөвлөлийн ажлын тайлан сонсов. | 2019-03-21 | Тэмдэглэлээр үүрэг өгөв. |
| 3.Татварын байцаагийн ажлын тайлан, мэдээ сонсов. | 2019-03-28,  2019-04-19 | Тэмдэглэлээр үүрэг өгөв. |
| 4.Санхүүгийн албаны нэгдүгээр улирлын ажлын мэдээлэл сонсов. | 2019-04-19 | Тэмдэглэлээр үүрэг өгөв. |
| 5.Нийгмийн даатгалын байцаагчийн ажлын тайлан, мэдээ сонсов. | 2019-05-08 | - |
| 6.Мэл эмнэлгийн тасгийн 2019 оны эхний хагас жилийн ажлын тайлан сонсов. | 2019-06-21 | Тэмдэглэлээр үүрэг өгөв. |
| **6** | **Өргөтгөсөн хуралдаан** | 1.Эрүүл мэндийн төвд хяналтын хуралдаан зохион байгуулав | 2019-03-28 | Тэмдэглэлээр үүрэг өгөв. |
| 2.Ерөнхий боловсролын сургуульд хяналтын хуралдаан зохион байгуулав. | 2019-05-08 | Тэмдэглэлээр үүрэг өгөв. |
| 3.Сумын бэлчээрийн менежментийн 2019-2023 онд хэрэгжүүлэх төлөвлөгөө батлав. | 2019-06-06 | Тогтоол №20 |
| **7** | **Шагналд дэмжих тухай** | 1.Т.Дариймаа – Хөдөлмөрийн хүндэт медаль  2.Д.Уранчимэг – Хөдөлмөрийн хүндэт медаль  3.Н.Мөнхтөр – Хөдөлмөрийн хүндэт медаль  4.Б.Нанзаддорж – Хөдөлмөрийн хүндэт медаль | 2019-01-17 | Тогтоол №03  Тогтоол №04  Тогтоол №05  Тогтоол №06 |
| 5.”Алдарт эх” 2 дугаар зэргийн одонгоор шагнагдах эхийг дэмжих тухай | 2019-02-28 | Тогтоол №07 |
| **8** | **Өмчийн талаар** | 1.Суманд ашиглагдахгүй байгаа 5 ширхэг барилгыг худалдах, данснаас хасах тухай саналыг хүргүүлэв. | 2019-06-03 | Тогтоол №19 |
| 2.Аймаг, сумын хөрөнгө оруулалт, Хөшөөт хөгжил сан, орон нутгийн хөгжлийн сангийн хөрөнгөөр 2018 онд бий болсон хөрөнгийг бүртгэлд тусгах тухай | 2019-06-21 | Тогтоол №23 |

Сумын ИТХ-ын Тэргүүлэгчдийн хуралдааны эхний хагас жилийн ирцын мэдээг графикаар харуулбал:

Сумын ИТХ-ын Тэргүүлэгчдийн хуралдаанаар нийт 35 асуудлыг хэлэлцэж, 23 тогтоол гарган, 8 асуудалд тэмдэглэлээр үүрэг өгч, 2 асуудлыг хойшлуулсан буюу дахин хэлэлцэхээр шийдвэрлэсэн байна. Эдгээр 30 асуудлыг хэлэлцэхдээ 10 удаагийн хуралдааныг зохион байгуулж, ойролцоогоор 16 цаг 32 минутыг зарцуулсан байна. Ажил амьдралынхаа ийм цаг хугацааг сум, орон нутгийн хөгжлийн төлөө зориулан ажилласан нийт тэргүүлэгчид, хуралдаанд оролцогчдод талархал илэрхийлэх нь зүйтэй юм.

**1.4.Багийн иргэдийн нийтийн хурлын хуралдаан**

2019 оны эхний хагас жилд Агваш, Сээр, Аргалант, Өгөөмөр багуудын иргэдийн нийтийн хурлын хуралдаан тус бүр 2, 2 удаа хуралдаж дараах асуудлуудыг хэлэлцлээ. Үүнд:

* Багийн Засаг даргын 2018 онд хийсэн ажилд үнэлэлт дүгнэлэт өгөх тухай
* Багийн Засаг даргын 2019 оны үндсэн чиглэл батлах туай
* Хуц, ухна маллах малчин сонгох тухай
* Завины амын засварын тухай
* Орон нутгийн хөгжлийн сангийн хөрөнгөөр 2020 онд хийх хөрөнгө оруулалт, хөтөлбөр, төсөл, арга хэмжээний санал эрэмбэлэх тухай
* Овоо тахилга, багийн өдөрлөгийн тов тогтоох тухай
* Багийн Засаг даргын хагас жилийн ажлын тайланд үнэлэлт дүгнэлт өгөх тухай
* Сангийн далайн давсны орд газрыг тодорхой хугацаанд хаах тухай

- Сумын төвийн гудамжны өнгө үзэмжийг сайжруулах тухай асуудлуудыг хэлэлцсэн байна.

**Багийн ИНХ-ын хуралдааны ирцыг хүснэгтээр харуулбал:**

|  |  |  |  |  |  |
| --- | --- | --- | --- | --- | --- |
| № | Багийн нэр | Нийт өрх | I сарын хуралдаанд оролцогчид | Нийт өрх | 4,5 сарын хуралдаанд оролцогчид |
| 1 | Агваш | 192 | 65 | 192 | 67 |
| 2 | Сээр | 193 | 78 | 193 | 51 |
| 3 | Аргалант | 208 | 70 | 208 | 97 |
| 4 | Өгөөмөр | 185 | 53 | 185 | 54 |

**1.5.Сумын ИТХ-ын дэргэдэх хороодын үйл ажиллагаа**

**1.6.Төлөөлөгчдийн үйл ажиллагаа**

“Төлөөлөгчдийн өдөр” үйл ажиллагааг 2019 оны 06 сарын 06-ны өдөр зохион байгуулж, төлөөлөгчдийг сумын ИТХ-ын Тэргүүлэгчдийн өргөтгөсөн хуралдаанд оролцуулан, суманд улс, аймаг, орон нутгийн хөгжлийн сангийн хөрөнгөөр 2018 онд хийж хэрэгжүүлсэн ажил, бараа үйлчилгээтэй танилцуулан мэдээлэл сонсгохоор удирдамж баталсан. Үүний дагуу төлөөлөгчдөд зар хүргэн ажилласан боловч нийт 9 төлөөлөгч /Н.Базаррагчаа, Т.Заяа, Т.Дариймаа, П.Цогбадрах, С.Цэзэн, Т.Хишигмаа, С.Нямхүү, О.Баярсайхан, Ч.Буяндалай/ оролцлоо. Төлөөлөгчид сумын бэлчээрийн менежментийн төлөвлөгөө батлах өргөтгөсөн хуралдаанд оролцон, дараа нь шинээр баригдаж буй соёлын төвийн барилгын явц, ус цэвэршүүлэх төхөөрөмж, 500 гаруй мод тариалалтын ажлуудтай танилцлаа. Төлөөлөгчдийн сонссон, үзсэн мэдээлэл нь сум орон нутгийн бүтээн байгуулалтын ажлыг иргэдэд үнэн бодитоор хүргэх, жинхэнэ төлөөлөгчийн үүргээ биелүүлж байгаа явдал юм. Цаг заваа зарцуулан дээрх үйл ажиллагаанд оролцсон төлөөлөгчдөд ажлын их амжилт хүсэж байна.

**1.6.Дэргэдэх байгууллагын үйл ажиллагаа**

**Өмч хамгаалах зөвлөл**

Сумын өмч хамгаалах байнгын зөвлөлийг сумын ИТХ-ын Тэргүүлэгчдийн хуралдаанаар шинэчлэн батлуулж, 2019 онд хийх ажлын төлөвлөгөөгөө гаргалаа. Зөвлөлийн хурлыг зохион байгуулж, суманд ашиглагдахгүй байгаа, дахин үнэлгээнд орсон 5 ширхэг барилгын /чулуун склад, махан зоорь, хуучин халуун ус, моторын байр, уурын зуух/ асуудлыг, 2018 онд орон нутгийн хөгжлийн сан, аймаг, сумын хөрөнгө оруулалт, хөшөөт хөгжил сангийн санхүүжилтээр Засаг даргын тамгын газрын нам даралтын зуух, Патройд машин, Эрүүл мэндийн төвийн нам даралтын зуух, гемотологийн аппарат, Шувуухай цэцэрлэгийн 12 ширхэг камер, Ерөнхий боловсролын сургуулийн 10 дэлгэцийн асуудлыг хэлэлцэн дүгнэлт гарган, сумын ИТХ-ын Тэргүүлэгчдэд жагсаалт хүргүүллээ.

**Хэрэглэгчдийн эрх ашгийг хамгаалах салбар нийгэмлэг**

Хэрэглэгчдийн эрх ашгийг хамгаалах салбар зөвлөлийг шинэчлэн батлуулж, 2019 оны ажлын төлөвлөгөөнд 10 ажлыг тусган тодорхой ажлуудыг хийж гүйцэтгэлээ. Үүнд сар бүр хууль сурталчлах, дэлгүүр, гал тогоо бүхий газруудаар мэргэжилтэн болон зөвлөлийн гишүүн хяналт шалгалт хийх, баяр наадам, томоохон арга хэмжээний үеэр хор хөнөөлтэй хүнсний бүтээгдэхүүний талаар анхаарал, санамж, сэрэмжлүүлгийг иргэдэд хүргэж байна. Тухайлбал: хүүхдийн баяр, багуудын өдөрлөгийн арга хэмжээний үеэр сумын хүүхэд хамгааллын хамтарсан багтай хамтран ажиллахаар төлөвлөж байна.

**Гэмт хэргээс урьдчилан сэргийлэх ажлыг зохицуулах салбар зөвлөл**

Тус зөвлөл нь жилийн ажлын төлөвлөгөөгөө гарган, сумын ИТХ-ын Тэргүүлэгчдийн хуралдаанд эхний улирлын ажлын тайлангаа танилцууллаа.

**Шагнал**

2019 онд сумын Засаг даргын өргөн мэдүүлснээр Өгөөмөр багийн иргэн Т.Дариймаа, Д.Уранчимэг, Н.Мөнхтөр, Б.Нанзаддорж нарыг “Хөдөлмөрийн хүндэт медаль”-иар, Агваш багийн иргэн Б.Цагаанцоож, О.Хишигмаа, Сээр багийн иргэн А.Батцэцэг, С.Нууцчимэг, Б.Цэнд-Аюуш, Б.Эрдэнэцэцэг, Аргалант багийн иргэн Н.Баярмаа, М.Дуламсүрэн, Н.Дүндэгээ, Т.Нарангэрэл, Ц.Очирчимэг, Б.Эрдэнэзаяа, Өгөөмөр багийн иргэн Г.Адилцэцэг, О.Ган-Эрдэнэ нарын эхчүүдийг “Алдарт эх” хоёрдугаар зэргийн одонгоор шагнуулахаар материал ирүүлснийг хэлэлцэн дэмжиж аймгийн Засаг даргад хүргүүллээ. Монгол улсын ерөнхийлөгчийн 2019 оны 5 дугаар сарын 23-ны өдрийн 97 дугаар зарилгаар Дөргөн сумын 14 эх “Алдарт эх” хоёрдугаар зэргийн одонгоор шагнагдсныг 2019 оны 06 дугаар сарын 01-ний өдөр сумын удирдлагууд эхчүүдэд гардуулан өглөө.

**Монголын нутгийн удирдлагын холбоотой хамтран ажилласан байдал**

Монголын нутгийн удирдлагын холбооноос эрхлэн гаргадаг “Нутгийн удирдлага” сэтгүүлийг 2019 оны 2 дугаар улиралд 13 ширхэгийг захиаллаа. Уг сэтгүүл нь улиралд нэг дугаар хэвлэгддэг ба захиалгын үнэ 6000 төгрөг юм.

**Хоёр. Олон нийтийн харилцаа, сургалт, мэдээлэл сурталчилгаа**

**2.1.Сургалт, сурталчилгаа**

**Төлөөлөгчдийг чадавхжуулах сургалт, мэдээлэл сурталчилгаа**

Сумын ИТХ-ын ажлын албанаас төлөөлөгчдөд сумын ИТХ-ын тогтоолын эмхэтгэл, ажлын тайлан, сумын 2018, 2019 оны аймаг, сумын хөрөнгө оруулалт, орон нутгийн хөгжлийн сангийн хөрөнгөөр бий болсон ажлуудын дэлгэрэнгүй мэдээлэл, хуралдаан бүрийн хэлэлцэх асуудлын материалыг хүргэн ажилласан. Энэ нь төлөөлөгчдөд мэдээллийг хүргэж, тойргийн сонгогчиддоо бодит мэдээлэл дамжуулах боломжийг олгож байгаа явдал юм.

**Иргэдийн эрх зүйн сургалт, мэдээлэл, сурталчилгаа**

Сумын ИТХ-ын байгууллагын төлөвлөгөөг боловсруулахад иргэдээс санал авч, хуралдаануудыг нээлттэй зарлаж иргэдийн оролцоог хангах тал дээр анхаарч байна. 2019 оны 01 дүгээр сарын 11-ний өдөр Монгол улсад шинэ Үндсэн хууль батлагдсны өдрийг угтан сумын иргэний танхимд 40 хүний бүрэлдэхүүнтэй сургалтуудыг зохион байгууллаа. Үүнд “Монгол улсын шинэ Үндсэн хууль”, “Томуу, томуу төст өвчнөөс урьдчилан сэргийлье”, “Бялуу хийх” сургалтууд багтсан ба сургалтын дараа “АХА” тэмцээнийг сумын ИТХ-ын дарга хөтлөн явуулсан юм. Мөн жил бүр уламжлал болон төрийн байгууллагуудын дунд зохион байгуулдаг “Дэвжээ” тэмцээнийг энэ жил багуудын дунд зохион байгуулж, эрх зүйн мэдээллийг 100 гаруй иргэнд хүргэн хамтран ажиллалаа. Тэмцээний тэргүүн байранд Сээр багийн “Хоймор” баг, дэд байранд Агваш багийн “Миний нутаг Агваш” баг, удаах байруудад Аргалант багийн, Өгөөмөр багийн “S4” багууд шалгарсан ба шагналыг Өгөөмөр багаас сонгогдсон сумын ИТХ-ын төлөөлөгч Б.Мөнхбат, Ч.Буяндалай, Т.Хишигмаа нар ивээн тэтгэлээ.

**Khural.mn дэд сайтын хөтлөлт, үр дүн**

Кhural.mn цахим хуудсыг 2017 оны 07 дугаар сараас эхлэн тасралтгүй хөтөлж, иргэд, олон нийтэд хурлын байгууллагын болон сум, орон нутагт зохион байгуулагдаж буй томоохон үйл ажиллагааг мэдээллэж байна. **Durgun.khovd.khural.mn** сайтанд 2019 оны эхний хагас жилийн байдлаар 40 мэдээг 400 гаруй зургийн хамт боловсруулан бэлтгэж оруулсан байна. Үүний зэргэцээ **Irgediin tuluulugchdiin khural Durgun** нүүр номыг 2015 оноос хойш тасралтгүй хөтөлж, вэб сайтны мэдээгээ хуваалцан хөгжүүлж байна.

**Гурав.Шийдвэрийн хэрэгжилт, түүний үр дүн**

Аймгийн иргэдийн Төлөөлөгчдийн Хурлын шийдвэрийг хагас жилээр тооцсон үзүүлэлтийг сумын Засаг даргын тамгын газраас авлаа.

Сумын иргэдийн Төлөөлөгчдийн Хурлын тогтоол, шийдвэрийн биелэлтийн хавтас, хувийн хэргийг нээж, хариуцсан мэргэжилтнүүдэд заавар, зөвлөгөө өгч ажиллалаа. Мөн өөрийн баталсан хөтөлбөрүүдийн биелэлтийн явцыг сумын иргэдийн Төлөөлөгчдийн Хурлын Тэргүүлэгчдийн хуралдаанаар улирлаар төлөвлөн сонсож, үнэлэлт дүгнэлт өгч ажиллалаа.

**Дөрөв.Албан хэрэг хөтлөлт, архивын талаар**

**4.1.Ажлын албаны албан хэрэг /тогтоол, тэмдэглэл, захирамж, тушаал, ирсэн явсан бичиг, хугацаатай бичиг, өргөдөл, гомдол/-ийн бүртгэл, хөтлөлт, хэрэгжилтийн үр дүн, архивын бүрдүүлэлт, хадгалалт**

Сумын ИТХ-ын Тэргүүлэгчдийн хуралдаанаас 21 тогтоолыг холбогдох хуулийн заалтыг судлан, бичиг хэргийн стандартын дагуу гаргалаа. Хуралдааны тэмдэглэлийг тухай бүр хөтөлж, хуралдаан даргалсан сумын ИТХ-ын даргаар хянаж баталгаажууллаа. Сумын ИТХ-ын 2018 онд явсан бичиг 1, ирсэн бичиг 1, Тэргүүлэгчдийн хуралдааны материал 4, Төлөөлөгчдийн хуралдааны материал 3, дотоод ажил 1, үйл ажиллагааны төлөвлөгөө, тайлан 1, ХАСХОМ 1 баримт бичгүүдийг үдэж эмхлэн сумын архивт хүлээлгэн өглөө.

--- о0о ---

**ДӨРГӨН СУМЫН ИРГЭДИЙН ТӨЛӨӨЛӨГЧДИЙН ХУРЛЫН 2019 ОНЫ**

**ЭХНИЙ ХАГАС ЖИЛИЙН ҮЙЛ АЖИЛЛАГААНЫ ТӨЛӨВЛӨГӨӨНИЙ БИЕЛЭЛТ**

2019 оны 06 дугаар сарын 24-ний өдөр

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Төсвийн шууд захирагчийн гэрээнд тухайн нэгж хариуцахаар тусгагдсан арга хэмжээ (гарц буюу ажил үйлчилгээ)** | | **Тухайн арга хэмжээг хэрэгжүүлэхэд чиглэгдсэн нэгжийн гүйцэтгэх ажил, үйлчилгээ, гүйцэтгэлийн шалгуур үзүүлэлт (тоо, чанар, хугацаа)-ийн хүрэх түвшин** | | **Хариуцах эзэн** | | **Хугацаа** | | **Биелэлт** | **Хувь** |
| 1 | | 2 | | 3 | | 4 | |  |  |
| **НЭГ.БАЙГУУЛЛАГА (НЭГЖ)-ЫН СТРАТЕГИЙН ЗОРИЛТЫГ ХАНГАХАД ЧИГЛЭСЭН АЖИЛ, ҮЙЛЧИЛГЭЭ** | | | | | | | | | |
| **1.“Нутгийн өөрөө удирдах байгууллагын үйл ажиллагааг эрчимжүүлэн, материаллаг бааз, боловсон хүчин, санхүүгийн чадамжийг бэхжүүлж төлөвшүүлнэ”** гэсэн байгууллагын стратегийн зорилтыг хангахад чиглэсэн ажил, үйлчилгээ: | | | | | | | | | |
| 1 | **1.1. Иргэдийн Төлөөлөгч-дийн Хурлын хуралдаан** | Сумын иргэдийн Төлөөлөгчдийн Хурлын 2019 оны эхний хагас жилийн үйл ажиллагааны төлөвлөгөөний тайлангийн тухай | | Н.Базаррагчаа  Т.Заяа | | II улиралд | | 2019 оны 06 дугаар сарын 27-ны өдөр сумын ИТХ-ын ээлжит 7 дугаар хуралдаанаар хэлэлцэнэ. |  |
| 2 | Сумын Засаг даргын 2016-2020 онд хэрэгжүүлэх үйл ажиллагааны хөтөлбөрийн биелэлтийн явц, 2019 оны үндсэн чиглэлийн эхний хагас жилийн тайлангийн тухай | | II улиралд | |  |  |
| 3 | Сумын хөгжлийн цогцолбор төлөвлөгөөний хэрэгжилтийн тайлангийн тухай | | II улиралд | |  |  |
| 4 | Цаг үеийн холбогдолтой бусад асуудал | | II улиралд | |  |  |
| 5 | **1.3.Тэргүүлэг-чдийн хуралдаан** | Сумын иргэдийн Төлөөлөгчдийн Хурлын 2019 оны үйл ажиллагааны төлөвлөгөө батлах | | Ажлын алба | | I улиралд | | 2019 оны 01 сарын 17-ны өдрийн сумын ИТХ-ын Тэргүүлэгчдийн хуралдаанаар батлав. | 100 |
| 6 | Сумын иргэдийн Төлөөлөгчдийн Хурлын улирлын ажлын төлөвлөгөө батлах | | Ажлын алба | | Улирал бүр | | Нэгдүгээр улирлын төлөвлөгөөг 2019 оны 01 сарын 17-ны өдөр, хоёрдугаар улирлын төлөвлөгөөг 2019 оны 04 дүгээр сарын 19-ний өдөр тус тус батлав. | 100 |
| 7 | Сумын иргэдийн Төлөөлөгчдийн Хурлын хуралдаануудын тов тогтоох | | Ажлын алба | | Тухай бүр | | Сумын ИТХ-ын ээлжит 7 дугаар хуралдааны товыг 2019 оны 06 сарын 03-ны өдөр хуралдан 2019 оны 06 дугаар сарын 27-ны өдөр хуралдуулахаар хуулийн дагуу товлон зарлалаа. | 100 |
| 8 | Санхүүгийн албаны ажлын тайлан, мэдээлэл сонсох | | Т.Хишигмаа | | I улирал | | 2018 оны санхүүгийн тайланг 04 дүгээр сарын 19-ний өдрийн хуралдаанаар хэлэлцэн, тэмдэглэлээр үүрэг өгөв. Үүнд: 1.Сумын иргэдийн Төлөөлөгчдийн Хурлын Тэргүүлэгчид, хороодын товлосон хяналтын ажлыг мэдээллээр ханган хамтран ажиллах 2.Төрийн байгууллагуудын төсвийн мэдээллийг Шилэн данс цахим хуудсанд хэрхэн байрлуулсан тухай мэдээллийг 05 дугаар сард сумын иргэдийн Төлөөлөгчдийн Хурлын Тэргүүлэгчдийн хуралдаанд танилцуулах 3.Орон нутгийн хөгжлийн сангийн хөрөнгөөр 2019 онд хийх худалдан авах ажиллагааны бэлтгэл ажлыг сайтар ханган, хугацаанд нь зохион байгуулах | 100 |
| 9 | Төсөвт байгууллагуудын үндсэн хөрөнгө олж авах, бүртгэх, шилжүүлэх, худалдах, акталж устгах, данснаас хасах тухай асуудлыг шийдвэрлэх | | М.Азжаргал | | II улиралд | | 2018 онд аймаг, сумын хөрөнгө оруулалт, орон нутгийн хөгжлийн сангийн хөрөнгөөр бий болсон Цэцэрлэгийн 12 ширхэг камер, Сургуулийн 10 дэлгэц, Эрүүл мэндийн төвийн гемотологийн аппарат, нам даралтын зуух, Засаг даргын тамгын газрын нам даралтын зуух, патройд машин зэрэг хөрөнгүүдийг бүртгэлд тусгах тухай, ашиглалтын хугацаа дуусаагүй боловч цаашид ашиглах боломжгүй, ашиглахгүй байгаа моторын байр, уурын зуух, хуучин халуун ус, махан зоорь, чулуун склад зэргийг данснаас хасаж өгөх тухай шийдвэрүүдийг гаргалаа. | 100 |
| 10 | Хурлаас байгуулсан ажлын хэсэг, зөвлөлүүдийн ажлын тайлан, мэдээ сонсож дүгнэлт өгөх | | Зөвлөлийн дарга нар | | Тухай бүр | | Хамтарсан баг, амьжиргаа дэмжих зөвлөлийн ажлын тайлантай танилцаж, хангалттай гэсэн үнэлэлт дүгнэлт өглөө. | 100 |
| 11 | Суманд хэрэгжиж буй хөтөлбөр, журмуудын хэрэгжилтийн тайлан сонсож, үнэлэлт, дүгнэлт өгөх | | Н.Базаррагчаа  Т.Заяа | | Улирал бүр | | Эхний хагас жилд “Хөгжлийн бэрхшээлтэй иргэдийн хөгжлийг дэмжих”, “Олон нийтийн оролцоот сургууль – Хүний хөгжлийн төв” хөтөлбөрүүдийн хүрээнд хийсэн ажлын тайлантай танилцаж, хангалттай гэсэн үнэлэлт дүгнэлт өглөө. | 100 |
| 12 | Багийн ИНХ-ын дарга нарын 2018 оны ажлын тайлан сонсох | | Багийн ИНХ-ын дарга нар | | I улиралд | | 2019 оны 01 дүгээр сарын 24-ний өдрийн хуралдаанаар Сээр, Өгөөмөр багийн ИНХ-ын дарга нар ажлын тайлан сонсож, тэмдэглэлээр үүрэг өгөв. Үүнд: 1.Багийн иргэдийн нийтийн хурлын хуралдааныг хуулийн дагуу жилд 3-аас доошгүй удаа товлон хуралдуулах  2.Улс, аймаг, сумын аварга малчдыг багийн иргэдийн нийтийн хурлын хуралдаанаар хэлэлцэн тодорхойлох  3.Сумын иргэдийн Төлөөлөгчдийн Хурлын ажлын албатай хамтран иргэдэд хууль эрх зүй, тогтоол шийдвэрийн талаарх мэдээллийг хүргэж ажиллах  4.Багийн иргэдийн нийтийн хурлын даргын 2019 оны ажлын төлөвлөгөөг боловсруулан, хэрэгжилтийг багийн иргэдийн нийтийн хурлын хуралдаанд тайлагнан ажиллах  5.Иргэдийн нийгмийн идэвх оролцоог нэмэгдүүлэх зорилгоор хэлэлцүүлэг, сургалт, орон нутгийн хөгжлийн сангийн санал асуулга авах ажиллагаанд багийн Засаг даргатай хамтран ажиллах  6.Багийн сангийн журмын хэрэгжилтийг ханган, дөчитийн ахлагч нарыг урамшуулж, олон нийтийн арга хэмжээнд иргэдийн оролцоог бүрэн хангах | 100 |
| 13 | Төрийн байгууллагуудад Тэргүүлэгчдийн өргөтгөсөн хуралдаан зохион байгуулах | | Байгууллагын менежерүүд | | Улирал бүр | | Эхний хагас жилд сумын Эрүүл мэндийн төв, Ерөнхий боловсролын сургуульд өргөтгөсөн хуралдааныг тусгай удирдамжийн дагуу зохион байгуулж, мэдээлэл сонсон, тэмдэглэлээр үүрэг өглөө.  **Эрүүл мэндийн төвийн эрхлэгч их эмч /П.Лхамжав/-т үүрэг болгох нь:**  1.Орчны эрүүл мэндийг сайжруулахад шинэ санаачлага гарган албан хаагчид, иргэдтэй хамтран үр дүнд хүрч ажиллах  2.Хорт хавдартай иргэдийн судалгааг 10 жилээр гарган, судалгааны мөрөөр холбогдох ажлуудыг зохион байгуулах  3.Эрүүл мэндийн төвийн шинэ барилга, их засварын асуудлыг судлан, шаардлагатай төсвийг 2020 оны төсвийн хүрээний мэдэгдэлд оруулан батлуулах  4.Байгууллагын ашиглалтын хугацаа дууссан актлах хөрөнгийн жагсаалтыг 04 дүгээр сарын 01-ний дотор сумын Өмч хамгаалах зөвлөлд хүргүүлэх  **Ерөнхий боловсролын сургуулийн захирал /Ц.Мөнхбат/-д үүрэг болгох нь:**  1.Сумын ИТХ-ын Тэргүүлэгчдийн хуралдаанд асуудлыг хуулийн дагуу бэлтгэн танилцуулж, хамтран ажиллах  2.Сургуулийн хүрэлцээгүй анги танхим, тоног төхөөрөмж, дотуур байрын засвар, үйлчилгээ, халуун усны асуудлыг судлан, эртнээс холбогдох газарт уламжлах, бололцоотой асуудлыг орон нутгийн хөгжлийн сангийн хөрөнгөөр шийдүүлэх арга хэмжээ авч ажиллах  3.Сургуулийн спорт заалны орлого, зарлагад хяналт тавьж, тайланг бүтэн жилээр сумын ИТХ-ын Тэргүүлэгчдийн хуралдаанд танилцуулах  4.Хүүхдийг хичээлийн бус цагаар хөгжүүлэх, тусч, хүмүүнлэг иргэн бэлтгэх, хорт зуршил, осол гэмтэл, гэмт хэргээс урьдчилан сэргийлэх талаар төлөвлөгөөт арга хэмжээг зохион байгуулах  5.Элсэлтийн ерөнхий шалгалтын бэлтгэл ажлыг сайтар ханган, хүрсэн түвшинг ахиулан ажиллах  6.Үндэсний хөтөлбөр, аймаг, сумын ИТХ-ын тогтоолын биелэлтийг тооцон, хавтас материалыг стандартын дагуу хөтлөх  7.Сумын ИТХ-ын Тэргүүлэгчдээс тэмдэглэлээр өгсөн үүрэг даалгаврын биелэлтийг ханган, дараачийн хуралдаанд танилцуулж, үнэлэлт дүгнэлт авч ажиллах  8.Ашиглалтын хугацаа дууссан, актлах хөрөнгийн жагсаалтаа байгууллагын өмч хамгаалах зөвлөлөөрөө хэлэлцүүлж хурлын тэмдэглэл, дүгнэлт, зургийн хамт бэлтгэн сумын Өмч хамгаалах зөвлөлд 2019 оны 05 дугаар сарын 25-ны дотор ирүүлэх | 100 |
| 14 | Сумын Засаг даргын тамгын газрын албатуудын ажлын явц, тайлантай танилцаж үнэлэлт, дүгнэлт өгөх | | Б.Баттогтох | | Улирал бүр | | 2019 оны эхний хагас жилийн хуралдаанаар татварын байцаагч, нийгмийн даатгалын байцаагч, Мал эмнэлгийн тасгийн ажлын тайлан, мэдээг сонсож, тэмдэглэлээр үүрэг өглөө. | 100 |
| 15 | Баг, байгууллагаас төрийн дээд шагналд тодорхойлсон хүмүүсийг хэлэлцэн дэмжиж, холбогдох байгууллагуудад хүргүүлэх | | Н.БазаррагчааТ.Заяа | | Тухай бүр | | 2019 оны 01 сарын 17-ны өдрийн сумын ИТХ-ын Тэргүүлэгчдийн хуралдаанаар Өгөөмөр багийн иргэн Д.Уранчимэг, Т.Дариймаа, Н.Мөнхтөр, Б.Нанзаддорж нарыг “Хөдөлмөрийн хүндэт медаль”-иар шагнуулах тухай сумын Засаг даргын саналыг хэлэлцэн дэмжиж аймгийн Засаг даргад хүргүүлэв. | 100 |
| 16 | Бэлчээрийн менежментийн төлөвлөгөө батлах | | Т.Заяа | | II улиралд | | Сумын 2019-2023 онд хэрэгжүүлэх бэлчээрийн менежментийн төлөвлөгөөг 2019 оны 06 дугаар сарын 06-ны өдрийн сумын ИТХ-ын Тэргүүлэгчдийн өргөтгөсөн хуралдаанаар хэлэлцэн баталлаа. Хуралдаанд сумын ИТХ-ын зарим төлөөлөгчид, багийн Засаг дарга нар, ЗДТГ-ын холбогдох мэргэжилтнүүд оролцож, саналаа тусган хамтран ажиллалаа. | 100 |
| 17 | Төрийн албан хаагчдын нийгмийн баталгааг хангах хөтөлбөр батлах | | Т.Заяа | | I улиралд | | 2019 оны 02 сарын 28-ны өдрийн сумын ИТХ-ын Тэргүүлэгчдийн хуралдаанаар хэлэлцэн батлав. | 100 |
| 18 | “Авилгатай тэмцэх үндэсний хөтөлбөр”-ийн хүрээнд зохион байгуулах 2019 оны ажлын төлөвлөгөө батлах | | Т.Заяа | | I улиралд | | 2019 оны 02 сарын 28-ны өдрийн сумын ИТХ-ын Тэргүүлэгчдийн хуралдаанаар хэлэлцэн батлав. | 100 |
| 19 | **1.4.Хороо-дын үйл ажиллагаа** | Сумын иргэдийн Төлөөлөгчдийн Хурлын хуралдаанаар хэлэлцэх асуудлуудад дүгнэлт оруулах | | Хороод | | II улиралд | | Хуралдааны хэлэлцэх асуудалд хороод дүгнэлт оруулах бүрэн эрхтэй. |  |
| 20 | “Орон нутгийн хөгжлийн сан ба иргэдийн оролцоо” хэлэлцүүлэг зохион байгуулах | | Ажлын алба  Хороод | | I улиралд | | 2019 оны 04 дүгээр сарын 02,03,04-ний өдрүүдэд Өгөөмөр, Сээр багийн сумын төвд амьдардаг 100 гаруй иргэнд орон нутгийн хөгжлийн сангийн талаар мэдээлэл хүргэж, хэлэлцүүлэг зохион байгууллаа. Хэлэлцүүлэгт хамрагдсан иргэд орон нутгийн хөгжлийн сангийн талаар ойлголт, мэдээллээ бататган, 2020 онд хийгдэх хөрөнгө оруулалт, хөтөлбөр, төсөл арга хэмжээнд саналаа өглөө. | 100 |
| 21 | “Хороодын үйл ажиллагааг сайжруулах нь” сэдэвт үйл ажилллагаа | | Ажлын алба | | II улиралд | | Төлөөлөгчдийг чадавхжуулах хөтөлбөрийн хүрээнд “хороодын үйл ажиллагааг сайжруулах нь” “Зөв хандлага – Зөв тусгал” уриалгын дор баг бүрт хороодыг чиглэлийг дагуу ажиллуулах сэдэвт үйл ажиллагааг төлөөлөгчдийг санаачлагаар зохион байгуулахаар ажлын санал хүргүүлэв. | 70 |
| 22 | **1.5.Хяналт шалгалтын үйл ажиллагаа** | Сумын иргэдийн Төлөөлөгчдийн Хурлын тогтоол шийдвэрийн биелэлтэнд хяналт шалгалт хийх | | Хороод | | II улиралд | | Сумын ИТХ-ын ажлын алба сумын ИТХ-ын болон Тэргүүлэгчдийн хуралдаанаар баталсан тогтоол буюу хөтөлбөрүүдийн хавтсыг нээн, хөтөлбөр хариуцсан мэргэжилтэн бүрт зөвлөгөө өгч ажиллалаа. | 100 |
| 23 | Төрийн байгууллагын үйл ажиллагаатай танилцаж, хяналт хийх | | НУХЗХ | | II улиралд | | Эхний хагас жилд сумын Эрүүл мэндийн төв болон Ерөнхий боловсролын төвийн үйл ажиллагаатай танилцах, хяналтын хуралдааныг зохион байгууллаа. Хуралдаанд оролцогчид удирдамжийн дагуу мэдээлэл бэлтгэн Тэргүүлэгчдэд хүргэж, үүний дагуу асуулт, санал, шүүмжлэл явагдан, тэмдэглэлээр үүрэг өгч ажиллалаа. | 100 |
| 24 | Тусгай зориулалттай сангуудын хөрөнгийн зарцуулалт, үр дүнд хяналт шалгалт хийх | | Хороод | | II улиралд | | Тасарсан | 0 |
| 25 | Байгаль орчны чиглэлээр хяналт шалгалт хийх | | ХААБОБХ | | I улиралд | | Тасарсан | 0 |
| 26 | Боловсролын үйлчилгээний чанар, хүртээмж, багшийн ур чадвар, ёс зүйн чиглэлээр хяналт хийх | | НББСЭМХ | | II улиралд | | Ерөнхий боловсролын сургуульд зохион байгуулсан хуралдааны үеэр багшийн ур чадвар, ёс зүй, хариуцлагын талаар авч хэрэгжүүлж буй арга хэмжээний талаар дэлгэрэнгүй мэдээлэл авлаа. Ур чадвар нь өсдөггүй, эцэг эх, олон нийтээс санал шүүмлэл ирдэг багш маш цөөхөн, зарим нь чадваржиж байгаа, зарим нь өөр ажилд шилжинэ гэсэн мэдээллийг өгсөн. | 100 |
| 27 | Төсвийн орлогын бүрдүүлэлт, зарлагын зарцуулалтанд хяналт шалгалт хийх | | Хороод | | I улиралд | | 2019 оны эхний улирлын сумын төсвийн орлогын бүрдүүлэлт, зарлагын зарцуулалтын талаарх мэдээллийг сумын ИТХ-ын Тэргүүлэгчдийн хуралдаанд танилцуулах, мэдээлэл өгөх зорилгоор татварын байцаагч, санхүүгийн албаны мэдээллийг сонссон. | 70 |
| 28 | Иргэдийн санал, өргөдөл, гомдлын шийдвэрлэлтэнд хяналт хийх | | НУХЗХ | | II улиралд | | Сумын Засаг даргын тамгын газраас төрийн байгууллагуудад ирүүлсэн өргөдөл гомдлын мэдээг хагас жилээр тооцон авч, өргөдөл гомдын шийдвэрлэлтэнд хяналт хийхээр төлөвлөж байна. | 40 |
| 29 | Өмчийн ашиглалт, хамгаалалт, бүртгэл, журмын хэрэгжилтэнд хяналт хийх | | Ажлын алба ЭЗТСХ  НББСЭМХ | | I улиралд | | Өмч хамгаалах зөвлөл байгууллагын өмчийн ашиглалт, хамгаалалтын талаар хяналт тавьж, байгууллагын дарга, няравуудтай уулзлаа. Мөн ашиглалтын хугацаа дуусаагүй, дахин үнэлэгдсэн 5 барилга байшин, өмч хөрөнгөтэй танилцаж дүгнэлт гарган сумын ИТХ-ын Тэргүүлэгчдэд уламжиллаа. | 100 |
| 30 | **1.6. “Төлөөлөг-чийн өдөр” үйл ажиллагаа** | Төрийн бус байгууллагатай хамтарч “Төлөөлөгчийн өдөр” зохион байгуулах | | Ажлын алба | | II улиралд | | 2019 оны 06 сарын 06-ны өдөр “Төлөөлөгчийн өдөр” арга хэмжээг зохион байгуулахаар төлөвлөн төлөөлөгчдөд мэдэгдсэн боловч 9 төлөөлөгч оролцлоо. Энэхүү арга хэмжээнд ирсэн төлөөлөгчид бэлчээрийн менежментийн төлөвлөгөө батлах Тэргүүлэгчдийн өргөтгөсөн хуралдаанд сууж, улсын төсвийн хөрөнгө оруулалтаар баригдаж буй шинэ соёлын төвийн барилгын явц, ус цэвэршүүлэх төхөөрөмж, худаг, 500 ширхэг тарьсан мод зэрэг томоохон ажлуудтай танилцаж, сум, орон нутагт хэрэгжиж бусад ажлуудын талаар мэдээлэл авлаа. | 70 |
| 31 | **1.7.Нутгийн өөрөө удирдах байгуулла-гын чадавхийг бэхжүүлэх үйл ажиллагаа, сургалт, сурталчил-гаа, мэдээлэл** | Сумын иргэдийн Төлөөлөгчдийн Хурлын болон тэргүүлэгчдийн хуралдааны бэлтгэл ажлыг хангах, хуулийн хүрээнд зохион байгуулах | | Ажлын алба | | Тухай бүр | | Сумын ИТХ-ын Тэргүүлэгчдийн хуралдааныг хагас жилд 10 удаа хуралдаж, 35 асуудал хэлэлцэж 23 тогтоол гаргаж, 5 удаа тэмдэглэлээр үүрэг өгч, хуралдааны материалыг бэлтгэн 1-2 хоногийн өмнө Тэргүүлэгчдэд хүргүүлэн ажиллалаа.  Хуралдаанд оролцсон Тэргүүлэгчдийн дундаж ирц 66,6 хувьтай байж, эдгээр хуралдааныг хуралдахад ойролцоогоор 16 цаг 32 минутыг зарцуулсан байна. | 100 |
| 32 | Багийн иргэдийн нийтийн хурлын хуралдааны бэлтгэл ажил хангуулах, хуралдаан зохион байгуулахад нь арга зүйн дэмжлэг үзүүлэх | | Ажлын алба | | Тухай бүр | | 2019 оны 01 дүгээр сарын өдрүүдэд Агваш, Сээр, Аргалант, Өгөөмөр багийн ИНХ-ын хуралдаан болж багийн Засаг даргын 2018 оны ажлын тайланд үнэлэлт дүгнэлт өгөх, 2019 оны үндсэн чиглэл батлах, хуц ухна маллах малчин сонгох, завины амын засвар, үнэ тариф тогтоох тухай асуудлуудыг хэлэлцсэн бол 4, 5 дугаар сард багууд хуулийн дагуу хуралдаан зохион байгуулж 2020 онд орон нутгийн хөгжлийн сангийн хөрөнгөөр хийгдэх хөрөнгө оруулалт, хөтөлбөр, төсөл арга хэмжээний санал батлах тухай, сангийн далайн давсны орд газрыг түр хугацаагаар хаах тухай, багийн овоо тахилга, өдөрлөгийн тов тогтоох тухай асуудлуудыг хэлэлцлээ. Агваш багийн ИНХ-ын 2 хуралдаанд 65,67, Сээр багийн ИНХ-ын 2 хуралдаанд 78,51, Аргалант багийн ИНХ-ын 2 хуралдаанд 70,97, Өгөөмөр багийн ИНХ-ын 2 хуралдаанд 54,53 иргэн тус тус оролцож, давхардсан тоогоор 4 багийн ИНХ-ын хуралдаанд нийт 535 иргэн оролцсон байна. | 100 |
| 33 | Холбогдох байгууллагуудаас зохион байгуулсан сургалтанд хамрагдах | | Ажлын алба | | Тухай бүр | | Сумын ИТХ-ын дарга, нарийн бичгийн дарга нар 2019 оны 01 дүгээр сарын 27,28-ны өдрүүдэд аймгийн удирдах ажилтны зөвлөгөөн, аймгийн ИТХ-ын ажлын албанаас зохион байгуулсан сургалт болон бусад сургалт, хэлэлцүүлэг, хуралдаануудад тус тус оролцлоо. | 100 |
| 34 | Иргэдийн Төлөөлөгчдийн Хурлын вэб сайт, Хурал Дөргөн нүүр номыг тогтмол ажиллуулах | | М.Азжаргал | | Тухай бүр | | Сумын ИТХ-ын вэб сайтанд 2019 оны эхний хагас жилийн байдлаар хурлын байгууллагын болон сум орон нутгийн холбогдолтой цаг үеийн 40 гаруй мэдээ, 400 гаруй зургийг оруулан хандалтаа өсгөн ажиллаж байна. | 100 |
| 35 | Төрийн бус байгууллагуудтай хамтран ажиллаж, арга зүйн дэмжлэг үзүүлэх | | Ажлын алба | | Тухай бүр | | Сумын эмэгтэйчүүдийн зөвлөлтэй хамтран олон улсын эмэгтэйчүүдийн эрхийг хамгаалах өдрийг хамтран зохион байгуулав. Тухайн өдөр 9 алдартан ээжид хүндэтгэл үзүүлэх, лектор Алтанцэцэгийн “Эмэгтэй хүний үнэ цэнэ” сургалт, дөчитүүдийн дунд “Караоке” дууны тэмцээн, үдшийн цэнгүүн зэрэг арга хэмжээнүүд боллоо. | 100 |
| 36 | Сумын иргэдийн Төлөөлөгчдийн Хурлын төлөөлөгчдийг багтаа ажиллах боломжийг бүрдүүлэх, хамтран ажиллах | | Ажлын алба | | Тухай бүр | | Сумын ИТХ-ын ажлын албанаас төлөөлөгчдийн багтаа ажиллах үйл ажиллагааг идэхжүүлэх, боломжийг бүрдүүлэх үүднээс тодорхой ажлуудын саналыг албан тоотоор хүргүүлэн, санаачлага гарсан багуудтай хамтран ажиллахаар төлөвлөж байна. | 70 |
| 37 | Иргэдэд хууль эрх зүйн мэдээлэл, сургалт зохион байгуулах | | Ажлын алба | | Улирал бүр | | 2019 оны 01 дүгээр сарын 11-нд Монгол улсын шинэ Үндсэн хууль болон “Томуу томуу төст” өвчнөөс урьдчилан сэргийлэх сургалт, мэдээлэл, АХА тэмцээн, эзэгтэй нарт бялуу хийх сургалтуудыг нийгмийн бодлого, хууль эрх зүйн мэргэжилтэн, нийгмийн эрүүл мэндийн ажилтан, бага ангийн багш Г.Адилцэцэг нартай хамтран зохион байгууллаа. | 100 |
| 38 | Төлөөлөгчдөд сургалт зохион байгуулах | | Ажлын алба | | I, II улиралд | | Сумын ИТХ-ын ажлын албанаас тэргүүлэгч, төлөөлөгчдөд сумын ИТХ-ын тогтоолын эмхэтгэл, ажлын тайлан, сумын 2018, 2019 оны аймаг, сумын хөрөнгө оруулалт, орон нутгийн хөгжлийн сангийн хөрөнгөөр бий болсон ажлуудын дэлгэрэнгүй мэдээлэл, хуралдаан бүрийн хэлэлцэх асуудлын материалыг хүргэн ажилласан. Энэ нь төлөөлөгчдөд мэдээллийг хүргэж, тойргийн сонгогчиддоо бодит мэдээлэл дамжуулах боломжийг олгож байгаа явдал юм. | 70 |
| 39 | Иргэний танхимын тасралтгүй үйл ажиллагааг хангаж тогтмолжуулах, бүртгэл хөтлөх | | Ажлын алба | | Тухай бүр | | Иргэний танхимд зохион байгуулагдаж буй үйл ажиллагааны бүртгэлийн дэвтрийг хөтөллөө. 2019 оны эхний хагас жилд Агваш, Сээр, Аргалант, Өгөөмөр багийн ИНХ, Дэлхийн зөн ОУБ, хууль эрхзүй, бялуу хийх, эрүүл мэндийн, орон нутгийн хөгжлийн сангийн сургалтууд зохион байгуулагдаж, 1000 орчим иргэн үйлчлүүлсэн байна. | 100 |
| 40 | Сумын ИТХ-ын тогтоол, шийдвэр, үйл ажиллагааны тайланг иргэд, олон нийтэд сурталчлах, хүргэх | | Ажлын алба | | Улирал бүр | | Сумын ИТХ-ын болон Тэргүүлэгчдийн хуралдаанаар баталсан тогтоолын эмхэтгэлийг хэвлэн олшруулж, баг, байгууллагуудад хүргүүлэн ажиллаж байна. Хагас жилийн байдлаар тогтоолын эмхэтгэлийг байгууллагуудад 25 ширхэг, ажлын тайланг төлөөлөгчид болон иргэдэд 100 орчим ширхэгийг хүргүүллээ. | 100 |
| **ХОЁР.ДОТООД АЖИЛ ҮЙЛЧИЛГЭЭ** | | | | | | | | | |
| **2.“Нутгийн өөрөө удирдах байгууллагын үйл ажиллагааны үр дүнг тогтмол дээшлүүлнэ”** гэсэн байгууллага (нэгж)- ын стратегийн зорилтыг хангахад чиглэсэн ажил үйлчилгээ | | | | | | | | | |
| 41 | Гэмт хэргээс урьдчилан сэргийлэх ажлыг зохицуулах салбар зөвлөлийн ажлыг удирдлагаар хангаж ажиллах | | Н.Базаррагчаа | | Улирал бүр | | Тус зөвлөлийн 2019 оны ажлын төлөвлөгөөг хэлэлцэн баталж, аймгийн ИТХ-аас ирүүлсэн зөвлөлмжийн дагуу ажиллаж байна. | | 70 |
| 42 | Хэрэглэгчдийн эрх ашгийг хамгаалах салбар нийгэмлэгийн үйл ажиллагааг зохион байгуулах | | М.Азжаргал | | Улирал бүр | | Тус зөвлөлийн бүрэлдэхүүнийг шинэчлэн сумын ИТХ-ын Тэргүүлэгчдийн хуралдаанаараа батлууллаа. Зөвлөлийн 2019 онд ажиллах 10 төлөвлөгөөг гаргалаа. Эхний ээлжинд зөвлөлийн гишүүд болон зөвлөлийн үйл ажиллагааг сурталчлах, баяр ёслол олон болж байгаатай холбогдуулан иргэдэд чанаргүй бараа үйлчилгээ худалдан авахад анхаарах санамж, зөвлөгөөг хүргэж ажиллалаа. | | 70 |
| 43 | Өмч хамгаалах зөвлөлийн ажлыг зохион байгуулах | | Ажлын алба | | Улирал бүр | | Тус зөвлөлийн бүрэлдэхүүнийг шинэчлэн сумын ИТХ-ын Тэргүүлэгчдийн хуралдаанаар батлууллаа. Зөвлөл 2019 онд 8 ажлыг төлөвлөснөөс хагас жилийн байдлаар “Төрийн болон орон нутгийн өмчийн тухай” хуулийг сурталчлах, дахин үнэлгээнд орсон барилга, байгууламжийг сумын ИТХ-д танилцуулах, байгууллагуудын агуулах савны хадгалалт, хамгаалалтыг шалгах ажлуудыг хийлээ. | | 100 |
| 44 | Улаан загалмайн үйл ажиллагаа, хүмүүнлэгийн үйлсийн үйл ажиллагааг сурталчлах | | Ажлын алба | | Тухай бүр | | Улаан загалмайн хороотой хамтран ажиллаж аймаг, сум, улсын аварга малчдад тус хорооны шагналыг гардуулан өглөө. Мөн аймгийн Улаан загалмайн хороонд малчдын хашаа хороог сайжруулах, засах сэлбэх ажилд хамтран ажиллахаар албан тоот хүргүүллээ.  Аймгийн улаан загалмайн хороон даргаар ахлуулсан ажлын хэсэг суманд гал унтраах иж бүрэн хэрэгслийг хүлээлгэн өгч, гамшгаас хамгаалах арга зүйн сургалт зохион байгууллаа. | | 100 |
| 45 | МУ-ын Шинэ Үндсэн хуулийн өдрийг тэмдэглэн өнгөрүүлэх | | Ажлын алба | | I улиралд | | Шинэ Үндсэн хуулийн өдрийн хүрээнд хуулийн сургалтыг 40 хүнд, багуудын дунд “Дэвжээ” тэмцээн, иргэдийн дунд “АХА” тэмцээнийг зохион байгууллаа. “Дэвжээ” тэмцээнд багийн ИНХ-ын болон Засаг дарга нар манлайлан иргэдээ уриалан амжилттай оролцож, 100 гаруй иргэнд эрх зүйн мэдээллийг хүргэлээ. Мөн энэ өдөр бага ангийн багш Г.Адилцэцэгийг урьж эзэгтэй нарт “Гэртээ бялуу хийж сурцгаая” сургалтыг хийлээ. | | 100 |
| 46 | Үр дүнгийн гэрээ байгуулах, биелэлт тооцох | | Ажлын алба | | I улиралд | | Төсвийн шууд захирагчийн үр гэрээг боловсруулан төсвийн ерөнхийлөн захирагчаар батлуулан, хагас жилээр үр дүнг тооцон олголоо. | | 100 |
| 47 | Хувийн ашиг сонирхол хөрөнгө орлогын мэдүүлгийг бүртгэх, тайлагнах | | М.Азжаргал | | Тухай бүр | | 2019 онд 24 албан тушаалтны хувийн ашиг сонирхол, хөрөнгө орлогын мэдүүлгийг хуулийн хугацаанд бүртгэн баталгаажууллаа. | | 100 |
| 48 | Сумын иргэдийн Төлөөлөгчдийн Хурлын бичиг баримтыг стандартын дагуу эмхлэн, архивын нэгж болгох | | М.Азжаргал | | Тухай бүр | | Сумын ИТХ-ын 2018 онд явсан бичиг 1, ирсэн бичиг 1, Тэргүүлэгчдийн хуралдааны материал 4, Төлөөлөгчдийн хуралдааны материал 3, дотоод ажил 1, үйл ажиллагааны төлөвлөгөө, тайлан 1, ХАСХОМ 1 баримт бичгүүдийг үдэж эмхлэн сумын архивт хүлээлгэн өглөө. | | 100 |
| 49 | Иргэдээс ирсэн санал гомдол, өргөдөл хүсэлтийг хүлээн авч, хуулийн хугацаанд шийдвэрлэх | | Ажлын алба | | Тухай бүр | | Сумын ИТХ-д 2019 оны хагас жилийн байдлаар бичгээр ирсэн өргөдөл, гомдол, санал байхгүй. | | 100 |
| 50 | “Төгийн элсэн сувилал” ажиллуулах, сурталчлах ажлыг зохион байгуулах | | Ажлын алба | | II улиралд | | Төгийн сувиллыг сумын Эрүүл мэндийн төвтэй хамтран ажиллуулах төлөвлөгөө гарган, реклам сурталчилгаа болон бэлтгэл ажлыг хангалаа. Үүнд 2019 онд 7 хоногоор 4 ээлжийг ажиллуулах, ээлжинд 10 сувилуулагч амраах, их эмч, уламжлалт эмчилгээний сувилагч, багийн эмч, тогооч зэрэг мэргэжилтэн сувиллыг хариуцан, сувилуулагчдын төлбөр, сувиллын хоол, эмчилгээний талаар төлөвлөж ажлаа эхэллээ. | | 100 |
| 51 | Тэжээлийн ашиг шимт ургамал тариалах, ногоон байгууламж бий болгох сургалт, үйл ажиллагаа зохион байгуулах | | Ажлын алба | | II улиралд | | Суманд тэжээлийн ургамал царгас тариалах санал санаачлага гаргасан Агваш багийн иргэдийг дэмжин цаашид төсөл хөтөлбөрийн байгууллагад уламжлан хамтран ажиллах юм. Одоогийн байдлаар Агваш багийн 2 иргэн 1 га талбайд царгас, эрдэнэшиш, овъёос тариалан, энэхүү үйл ажиллагаанд хувиасаа 5 орчим сая төгрөгийг зарцуулан ажиллаж байна. | | 70 |
| 52 | “Морьтон Монгол” уриалга, сурталчилгааны ажил зохион байгуулах | | Ажлын алба | | II улиралд | | Зорилго нь аливаа баяр наадамд уламжлалт ёс заншил, ахуй соёлоо сэргээн хөгжүүлж, машин техникын хэрэглээний ачааллыг бууруулан, морь унаж оролцохыг уриалж дэмжих явдал юм. Энэ ажлын хүрээнд багуудын өдөрлөг, наадмыг морьтой тэмдэглэх, морь унасан наадамчдыг алдаршуулах ажлуудыг санаачилж байна. Мөн сумын Залуучуудын холбоотой хамтран морьтой аялал зохион байгуулахаар төлөвлөж байна. | | 70 |

**СУМЫН ИТХ-ЫН 2019 ОНЫ ҮЙЛ АЖИЛЛАГААНЫ**

**ТӨЛӨВЛӨГӨӨНИЙ ЭХНИЙ ХАГАС ЖИЛИЙН БИЕЛЭЛТИЙН НЭГДСЭН МЭДЭЭ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Бүлэг | Заалтын тоо | Хугацаа болоогүй | Тасарсан | Биелэлтийн хувь | | | | Хувь |
| 0 | 40 | 70 | 100 |  |
| 1 | Сумын ИТХ-ын хуралдаан | 4 | 4 |  |  |  |  |  | **-** |
| 2 | Тэргүүлэгчдийн хуралдаан | 14 |  |  |  |  |  | 14 | **100** |
| 3 | Хороодын үйл ажиллагаа | 3 | 1 |  |  |  | 1 | 1 | **85** |
| 4 | Хяналт шалгалтын ажиллагаа | 8 |  |  | 2 | 1 | 1 | 4 | **63,7** |
| 5 | “Төлөөлөгчийн өдөр” үйл ажиллагаа | 1 |  |  |  |  | 1 |  | **70** |
| 6 | НӨУБ-ын чадавхийг бэхжүүлэх болон сургалт, сурталчилгаа, мэдээлэл | 10 |  |  |  |  | 2 | 8 | **94** |
| 7 | Дотоод ажил үйлчилгээ | 12 |  |  |  |  | 4 | 8 | **90** |
| **Дүн** | | **52** | **5** |  | **2** | **1** | **9** | **35** | **83,7** |

--- оОо ---